“คมนาคม” ชงแนวทางจ่ายค่าโง่ “โฮปเวลล์” กว่า 2 หมื่นลบ. เข้าครม.วันนี้!
“คมนาคม” ชงแนวทางจ่ายค่าโง่ “โฮปเวลล์” กว่า 2 หมื่นลบ. เข้าครม.วันนี้!
“คมนาคม” ชงแนวทางจ่ายค่าโง่ “โฮปเวลล์” กว่า 2 หมื่นลบ. เข้าครม.วันนี้!
30 เม.ย. 2562

วันนี้(30 เม.ย.62) เมื่อเวลา 09.15 น.ที่ทำเนียบรัฐบาล นายอาคม เติมพิทยาไพสิฐ รมว.คมนาคม เปิดเผยว่า กรณีคณะรัฐมนตรี (ครม.) มอบหมายให้กระทรวงคมนาคมจัดทำข้อมูลและแนวทางกรณีรัฐบาลต้องจ่ายค่าเสียหายกว่า 2 หมื่นล้านบาท แก่ บริษัท โฮปเวลล์ (ประเทศไทย) ที่ถูกยกเลิกสัญญามารายงานในที่ประชุมครม.ในวันนี้ โดยมีขั้นตอนอยู่ คือ
1.ต้องคำนวณเรื่องวงเงินที่ชัดเจน ซึ่งการรถไฟแห่งประเทศไทย (รฟท.) ได้ขอวงเงินที่ชัดเจนไปที่ศาลแล้ว เพราะวิธีการคำนวณอาจแตกต่างกัน
2.มีเรื่องของดอกเบี้ย ซึ่งระยะเวลาของดอกเบี้ยไม่เท่ากัน และจะใช้เป็นฐานสำหรับการพูดคุยเจรจากับบริษัทโฮปเวลล์เรื่องการปฏิบัติร่วมกันตามคำสั่งศาล
3.เรื่องการพิจารณาแหล่งเงินที่จะนำมาใช้ในการชำระ 4. การตั้งคณะกรรมการขึ้นมาชุดหนึ่ง เพื่อดูเรื่องวงเงินและการเจรจากับบริษัทโฮปเวลล์ และ 5. เป็นเรื่องของการสอบสวนความผิดทางละเมิดด้วย โดยจะต้องสอบสวนย้อนหลังไปตั้งแต่ปี พ.ศ.2532 ตั้งแต่เริ่มเสนอโครงการ ซึ่งตอนนี้ก็ 30 ปีแล้ว เพราะเรื่องนี้เป็นเรื่องที่ยาวนานมาก